tomron87/hebrew-wikipedia-sentences-corpus huggingface dataset:
במלחמת חרבות ברזל ניצלו מחבלי החמאס את הבריחה של התושבים למיגוניות וירו בהם שם.
לפי מעקב של מרכז סיכוי-אופוק, ב-60 מתוך 71 יישובים ערביים בישראל אין אף מקלט ציבורי.
לפי דו"ח מבקר המדינה מ-2018, שהתמקד במיגון ומקלוט ברשויות הערביות, לכ-46% מהאזרחים הערבים אין יכולת להגיע למקום מיגון נדרש.
מקלט גרעיני הוא מרחב סגור המתוכנן להגן על יושביו מפני פיצוץ גרעיני.
בנוסף לתפקידיו הרגילים של מקלט מפני הפצצה, מקלט גרעיני גם מגן מפני נשורת גרעינית הנובעת מפיצוץ גרעיני.
מקלטים רבים כאלה תוכננו כחלק מתוכנית ההגנה האזרחית מפני מלחמה גרעינית, בעת המלחמה הקרה.
לאחר פיצוץ גרעיני, חומר שהתנדף בכדור האש שנוצר לאחר הפיצוץ חשוף לנייטרונים מהפיצוץ.
החומר סופח אותם והופך לרדיואקטיבי.
כאשר החומר מתעבה לענן, הוא יוצר אבק וחומר חולי קל המזכיר אבן ספוג.
הנשורת פולטת גם קרינת בטא וגם קרינת גמא.
רוב החומר הרדיואקטיבי שנוצר נושר אל כדור הארץ וחושף כל עצם המצוי בטווח הקרינה לזיהום רדיואקטיבי.
מקלט גרעיני נועד לאפשר ליושביו להימנע מחשיפה לנשורת מסוכנת, עד אשר הרדיואקטיביות תדעך לרמות בטוחות יותר.
מקלטים גרעיניים רבים נבנו במהלך שנות ה-50 במערב, במזרח וכן בארצות הברית.
במהלך המלחמה הקרה מדינות רבות בנו מקלטים גרעיניים לבכירי ממשל ולהגנת מתקנים צבאיים חיוניים.
עם זאת היו תוכניות לשימוש במבנים בעלי מחסנים תת-קרקעיים חזקים, כמקלטים גרעיניים ארעיים.
ההדף הראשוני של פיצוץ גרעיני היה עשוי לקבור מקלטים אלה על יושביהם תחת טונות של פסולת.
לחלופין עשוי היה ההדף להסיר את המסגרת העליונה של המקלט ולהופכו לבלתי מוגן.
ברית המועצות לשעבר ומדינות הגוש המזרחי תכננו ברוב המקרים את תעלות הרכבת התחתית גם כמקלטים רגילים וגרעיניים למקרה של מתקפה גרעינית.
בשווייץ, רוב המקלטים האזרחיים אינם מצוידים עוד באוכל ובמזון הדרושים לשהות ממושכת.
מספר רב של מקלטים משמש כעת לצרכים אחרים (כמרתפי יינות, כחדרי סקי וכחדרי כושר).
ברם, העניין במקלטים שב לסדר היום לאחר מתקפת הטרור של ה-11 בספטמבר בארצות הברית.
מספר אתרים בישראל נחשבים כמקלטים אטומיים: מפלס תת-קרקעי מתחת למתחם הבימה, מפלס תחתון של דיזנגוף סנטר, המפלס התחתון של תחנת הרכבת יצחק נבון בירושלים, מקלט אטומי שיכול להכיל 16 אלף אנשים בתחנה המרכזית החדשה של תל אביב ומתקן שאמור לשמש כ"בור" של הממשלה בהרי ירושלים.
מקלט גרעיני בסיסי מכיל מגינים שמפחיתים את החשיפה לקרני גמא בפקטור 1000. מאחר שהנשורת המסוכנת ביותר דומה בהרכבה לחול, הרי שמקלט גרעיני אינו נדרש לסנן את האבק מהאוויר.
הסכנה מהאבק פחותה שכן הוא פולט קרינה מועטה יחסית (עוצמת הקרינה גדלה בחזקת 3 מגודל החלקיק) וכן משום שהאבק אינו נושר אל האדמה שם ממוקם המקלט.
המיגון הנדרש למקלט מושג באמצעות כמות חומר שהיא פי 10 מזו שמסוגלת להפחית השפעות קרינת גמא פי 2. מגנים שמפחיתים את עוצמת קרינת הגמא בחצי הם 1 סנטימטר של עופרת, 6 סנטימטר של בטון, 9 סנטימטר של עפר או 150 מטר של אוויר.
כאשר עושים שימוש במספר רב של חומרים בעוביים הנדרשים מוכפל המיגון.
לכן, מיגון פרקטי מורכב מ-10 מגני עפר.
הדבר מפחית קרני גמא בפקטור של 1024, שהוא הספרה 2 מוכפלת בעצמה 10 פעמים.
משמעות הדבר 90 סנטימטר של עפר.
לרוב, מקלט גרעיני אפקטיבי מהווה מחפורת, בעלת גג חזק הקבור תחת מטר עפר.
כניסות בזוויות חדות כך שקרינה לא תוכל להיכנס.
כדי להפוך את המחפורת אטומה למים (במקרה של גשם), יריעת פלסטיק צריכה להמתח מספר סנטימטרים מתחת לאדמה ולהיות מחוזקת על ידי סלעים ולבנים.
כדור הארץ מהווה מבודד תרמי מעולה, ולאורך מספר שבועות של מגורים במקלט הקבור באדמה, יחומם המקלט לחלוטין על ידי חום הגוף.
ללא אוורור מספק, דרי המקלט עלולים להתעלף.
המאוורר האפקטיבי הפשוט ביותר למקלט הוא מאוורר רחב עם מסגרת המכילה כנפונים המסתובבים בכניסה למקלט ותלויים מזיזים בתקרה.
הזיזים נפתחים בכיוון אחד ונסגרים באחר, ושואבים אוויר.
יש לקשור למאוורר חבל ולסובב את המאוורר ידנית, לפי תור.
(זוהי משאבת האוויר של קארני).
כל חשיפה לאבק מסוכנת פחות מחשיפה לקרני הגמא הנפלטות מהנשורת הקיימת מחוץ למקלט.
מקלטים ציבוריים יעילים יכולים להיות הקומות האמצעיות של בניינים גבוהים או מבני חנייה.
עובי הקומות העליונות מספק הגנה יעילה.
אסור שהחלונות של האזור הממוגן יצפו על אזור מכוסה נשורת אשר קרוב לחלון יותר מ-1.5 קילומטר.
על התושבים לערוך תוכניות להיוותר בתוך המקלט במשך שבועיים לפחות.
לאחר מכן לעבוד בחוץ במשך פרקי זמן הגדלים בהדרגה על מנת לטאטא ולשטוף את הנשורת לתוך מחפורות נמוכות על מנת לנקות את האזור.
עליהם לישון במקלט למשך מספר חודשים.
רדיו מופעל על ידי בטריות חיוני על מנת לקבל עדכונים בנוגע לדפוסי הנשורת.
במדינות רבות (ארצות הברית ביניהן) מחזיקות תחנות רדיו גנרטורים עם דלק המספיק לתפעול לפרקי זמן ממושכים במידה ולא תהיה אספקת חשמל סדירה.
קיימת אפשרות לבנות מד קרינה הקרוי מד הנשורת של קארני מחומרים ביתיים זמינים כמו קופסת קפה, חוט דיג ונייר אלומיניום.
אם אשלגן יודי זמין, על יושבי המקלט ליטול אותו בקצב של 130 מ"ג ליום למבוגר ו-65 מ"ג ליום לילד.
מקליט וידאו דיגיטלי היא מערכת הקלטה עצמאית בעלת כרטיס הקלטה.
בדרך כלל מערכות הקלטה דיגיטליות מבצעות את ההקלטה על גבי דיסק קשיח.
הקלטות ארוכות בוצעו בעבר על גבי קלטות וידאו אנלוגיות ארוכות ובאמצעות מכשיר וידאו מיוחד אשר היה מקליט בצפיפות רבה.
כלי אחסון אנלוגי (קלטת וידאו) בני שלוש שעות היו הופכים ל-24 שעות ואחת ליום הקלטות היו מוחלפות.
המכשירים הראשונים בתחום, ה-TiVo וה-ReplayTV הוצגו לראשונה בשנת 1999 בתערוכת מוצרים אלקטרוניים בלאס וגאס.
מטרת מכשירי ה־DVR היא לשחרר את הצופה מצפייה בתוכניות בזמן אמת.
השימוש ב-DVR מאפשר לצופה לבחור את התוכניות שיוקלטו על־פי תוכנן ובלי תלות בערוץ המשדר אותן או במועד שידורן.
בנוסף מקנה המכשיר לצופה את היכולות הקיימות בצפייה בוידאו או ב-DVD, כלומר הפסקת הצפייה בתוכנית והמשך הצפייה מאותה נקודה במועד אחר (גם אם מדובר בשידור חי) והרצת התוכנית קדימה או אחורה בקצב מואץ.
לחלק מהמכשירים יש גם תכונה מתקדמת של Commercial skipping, אשר מאפשרת דילוג אוטומטי מעל מקבצי פרסומות בתכנים מוקלטים.
קיימים שלושה סוגי DVR עיקריים:
מערכות עצמאיות (Stand Alone DVR)
מערכת מוקשחת שצורתה מזכירה וידאו ביתי וכוללת:
לוח אלקטרוני חכם שתפקידו להמיר את התמונה האנלוגית המגיעה ממצלמת האבטחה לקובץ דיגיטלי.
זיכרון מערכת הפעלה (לכל DVR יש מערכת הפעלה ייחודית לו) - מערכת ההפעלה מעניקה את כלי הבקרה בתוכנת ה-DVR, שליטה בהקלטות ובצורת הצפייה וההקלטה.
ב-DVR מהדורות האחרונים נוספה גם הצפנה כדי לשמור על הפרטיות (השגת ההקלטה לא תאפשר בהכרח את הצפייה בה).
יחידת שידור לאינטרנט תוכנת קליינט (כלים המאפשרים צפייה במצלמות באמצעות מחשב מרוחק וגישה להקלטות).
מחשב ביתי או משרדי בעל מפרט בסיסי של כרטיס מסך On Board - בלוח האם.
זיכרון 256MB עד 512MB ודיסק קשיח גדול ככל האפשר.
למחשב זה מוסיפים את כרטיסי ה-DVR ששמאפשרים לו לפעול כמו Stand Alone DVR.
הקישור לאינטרנט ביחידות אלה נעשה באמצעות כרטיס רשת ומנוהל על ידי מערכת ההפעלה של המחשב.
הכרטיסים הקיימים נתמכים על ידי תוכנה המגיעה יחד איתם.
למעשה, אם תוכן הווידאו להקלטה נמצא ומוזרם ממילא ברשת האינטרנט (כמו ערוצי טלוויזיה רבים בשידור חי, למשל), אין צורך בהתקנת כרטיס DVR פיזי, ודי רק בהתקנת תוכנת DVR על המחשב, על-מנת להקנות לו תכונות של מקליט דיגיטלי.
מזרימי וידאו הם כלים מסוג Stand Alone DVR אשר מתחברים לאינטרנט ובעזרת דחיסה מיוחדת מול תוכנות הקצה יכולים להעביר וידאו למספר רב של צופים ברוחב פס אינטרנטי נמוך ללא צורך בשרת ווידאו.
שתי חברות הטלוויזיה הרב ערוצית בישראל, יס והוט, מציעות שירותי DVR לצופיהם.
yes השיקה בסוף 2004 את yes Max, המציג יכולות קול מתקדמות, כגון מקודד דולבי דיגיטל בסראונד וכן מסך רחב.
ניהול ההקלטות נעשה דרך ה-EPG (לוח שידורים אלקטרוני) הקיים בכל ממיר דיגיטלי.
המכשיר מצויד בדיסק קשיח בנפח של 80 ג'יגה בייט (או 160 בדגמים החדשים), המספיקים ל-40 שעות הקלטה באיכות דיגיטלית הזהה לאיכות השידור המקורית.
HOT השיקה באמצע 2005 את HOT Magic, המאפשר הקלטה של שתי תוכניות בו זמנית, וכן זמן הקלטה ארוך יותר של 90 שעות בזכות דיסק קשיח בגודל 120GB.
שני המכשירים, של הוט ושל יס, מבוססים על פלטפורמה (XTV) זהה, ומיוצרים על ידי חברת NDS מירושלים.
גם HOT וגם yes סגרו את לוח השידורים האלקטרוני מגישה חופשית של הציבור, כך שאדם המעוניין ליהנות מיתרונות ה־DVR מחויב לרכוש את מכשירי ה־DVR של החברות ואינו יכול להצטייד ב־DVR של השוק החופשי.
לחלופין, ניתן להשתמש בתוכנות הרצות על מחשב HTPC כמו SageTV ,GB-PVR או MCE.
מקור לוח המשדרים האלקטרוני במקרה זה נקרא XMLTV שזה פורמט XML לתיאור המשדרים.
הקובץ נבנה מאתרי WEB או WAP או ממידע הנמצא על השידור הדיגיטלי עצמו.
בשנת 2007 הושקה ויסטה מדיה סנטר עם תמיכה בעברית ובלוח שידור אלקטרוני מסודר.
מקלט סופרהטרודין , הוא סוג של מעגל חשמלי המשמש לקליטה של אותות רדיו (RF).
סוג מקלט זה הוא המקובל והנפוץ וייחודו הוא בכך שתדר האות הנקלט, עובר שינוי בתחילת תהליך הקליטה.
מקלט סופרהטרודין הוא מקלט רדיו שיש בו שלב של המרת תדר - התדר הנקלט מומר לתדר קבוע, כלומר במקום שהמקלט יגביר את התדר שנקלט מהאנטנה שעשוי להיות תדר שונה בכל פעם, הוא הופך אותו לתדר קבוע אשר נקרא תדר ביניים והוא נמוך, בדרך כלל מהתדר הנקלט.
האיור שבצד שמאל הוא תרשים מלבנים של מקלט סופרהטרודין.
מלבן 1 הוא מגבר קדם (נקרא גם מגבר תדר רדיו, או מגבר RF).
תפקידו להגביר את האות הנקלט מהאנטנה ובכך לשפר את רגישות הקליטה.
יש תכנונים שאינם כוללים מגבר זה.
מלבן 2 הוא ערבל שתפקידו ליצור את תדר הביניים שהוא תדר ההפרש בין התדר הנקלט לתדר המתנד המקומי (מלבן 6) שהוא בר שינוי - לצורך שינוי תדר הקליטה - מעבר בין תחנות.
פעולה זו נעשית על ידי ערבול בין שני תדרים, מכאן השם ערבל.
לאחר ביצוע המרת התדר בערבל שתוצאתה היא תדר הביניים, האות עובר הגברה במגבר תדר הביניים (3), גילוי (פענוח המידע) בגלאי (4) והגברת אות המידע במגבר אות (5), למשל מגבר שמע.
לתהליך המרת התדר במקלטי סופרהטרודין יש מספר יתרונות:
ברירות טובה יותר - הפחתת הפרעות מתחנות בתדר קרוב (הסבר בהמשך).
פישוט של המגבר - שמכוון רק לתדר הביניים ולא נדרש לעבור בין תדרים שונים.
קלות מימוש המגבר - בעבר היה יותר קל לממש מגברים ככל שהתדר הפעולה שלהם היה נמוך יותר.
חיסרון עיקרי למקלטי סופרהטרודין הוא המבנה היותר מורכב שלהם (בהשוואה לסוגי המקלטים האחרים - ראה לעיל).
אך חיסרון זה זניח בימינו.
בנוסף, ביצוע ההמרה על ידי הערבול, גורם לייצור אותות נוספים בתוך המקלט, מה שיכול ליצור עוד הפרעות.
כמו כן הערבול עלול לגרום לקליטת תדרים שהמקלט לא מוכוון אליהם, ביניהן - קליטה אפשרית של תדר בבואה המפריע לקליטת התדר הרצוי.
יצוין שמקלט סופרהטרודין בעל המרה כפולה, מתגבר על הבעיה של הפרעת תדר בבואה.
מקלט סופרהטרודין מאפשר יכולת טובה יותר לברור בין התדר הרצוי לבין תדרים מפריעים, אפילו אם הם קרובים מאוד לתדר הרצוי.
הסיבה לכך היא שיעילות של מסנן תדר מושפעת באופן ישיר מהיחס בין המרחק מהתדר המפריע (Fn), לבין התדר הרצוי: Fn-Fc) / Fc).
לפיכך, מעבר לתדרים יותר נמוכים גורם ליחס בין התדרים להיות גדול יותר, והמסנן יכול להפריד ביניהם בצורה טובה יותר.
לדוגמה, תחנה בתדר 30MHz עם הפרעה בתדר 30.1MHz.
אך אחרי המרה לתדר ביניים של 500KHz יביא את ההפרעה לתדר של 400KHz.
הפעם היחס הוא 20% ויעילות הסינון גבוהה בהרבה.
מקלט הסופרהטרודין הומצא בתקופת מלחמת העולם הראשונה.
ייחודו לעומת סוגי מקלטים אחרים (מקלט ישיר (TRF), מקלט רגנרטיבי ומקלט סופררגנרטיבי) הוא שתדר האות הנקלט, עובר שינוי בתחילת תהליך הקליטה.
המצאתו של סוג מקלט זה מיוחסת לאדווין ארמסטרונג שלזכותו נזקפות גם המצאת סוגים אחרים של מקלטים והמצאת ה-FM.
טכניקת הסופרהטרודין מצויה כמעט בכל מקלט או בחלק המקלט של התקן קשר רדיו ובכלל זה רדיו רגיל, טלוויזיה, מכשירי קשר, טלפון סלולרי, מכ"ם, GPS והתקני קשר רדיו אחרים.
מקלט מדיני הוא מושג משפטי עתיק יומין, שעיקרו זכויות אדם הנרדף בגלל דעותיו הפוליטיות או אמונותיו הדתיות ממדינתו ועתיד לקבל הגנה מרשות ריבונית אחרת, ממדינה זרה, או מהכנסייה (בימי הביניים).
מקלט מדיני פוליטי שונה מהגירת פליטים מודרנית בה מתרחשת נהירה מאסיבית של אוכלוסייה, בעוד במקלט מדיני מדובר בזכותם של יחידים, מבקשי מקלט מדיני, אשר בדרך כלל ניתנת תוך התייחסות לגופו של כל אדם.
עם זאת, עשויה להיות ביניהם חפיפה, שכן כל פליט עשוי לדרוש לקבל מקלט מדיני על בסיס אישי.
מקורה של זכות זו בעיקר בזמן המודרני על אף שניצניה נראו כבר אצל המצרים, היוונים והעברים.
עמים רבים בעת העתיקה, כולל מצרים, יוון, והעברים, הכירו בזכות למקלט מדיני על רקע דתי.
במקרים רבים זכות זו הגנה על פושעים או על אלה המואשמים בפשע מפעילות משפטית במידה מסוימת.
בשלב מאוחר יותר אימצה הכנסייה הנוצרית את הרעיון ונקבעו כללים מסוימים כדי לקבל הגנה ואיזה סוג של הגנה.
האמנה בדבר מעמדם של פליטים של האו"ם משנת 1951 והפרוטוקול שנוסף לה בשנת 1967 הם הבסיס לחקיקה בתחום המקלט המדיני ברחבי העולם.
תחת הסכמות אלו, פליט הוא אדם השוהה מחוץ למדינתו וחושש מרדיפה על בסיס רקע גזעני, לאומני, או דתי, בשל דעותיו הפוליטיות או בשל חברות ופעילות בקבוצה חברתית כלשהי.
במאה ה-19 בריטניה העניקה מקלט מדיני לכמה נרדפים, בהם חברים בתנועות סוציאליסטיות (כולל קרל מרקס).
ארצות הברית מעניקה זכויות מקלט מדיני ליחידים לפי החוק הבינלאומי.
מספר מוגבל של פליטים המבקשים להתקבל למקלט או כאלה שכבר הגיעו לארצות הברית מדי שנה רשאים להתקבל.
המדליף האמריקני אדוארד סנודן קיבל מקלט מדיני ברוסיה ב-1 באוגוסט 2013 למשך שנה, וב-7 באוגוסט 2014 קיבל אישור שהייה ברוסיה למשך 3 שנים.
כמו כן, נשיא אוקראינה לשעבר ויקטור ינוקוביץ' קיבל אישור שהייה ברוסיה ב-27 בפברואר 2014 לאחר שברח מאוקראינה בעקבות אירועי יברומאידן.
כמות הבקשות למקלט מדיני בישראל של פליטים סודאנים ואריתראים גדלו בצורה משמעותית, בפרט על רקע רצח העם בדארפור.
בשנת 2008, ביקש חבר הכנסת הערבי-ישראלי לשעבר עזמי בשארה, מקלט מדיני בקטר.
מקלט הראם הלבן היה אתר מורשת עולמית בשטח המדברי ולאורך הגבעות שלחוף האוקיינוס ההודי במרכזה של עומאן, אשר נועד להעניק הגנה לחי באזור, ובמיוחד לראם הלבן.
האתר השתרע על-פני שטח של 27,500 קמ"ר במרכזה של עומאן, הוא הוכרז כאתר מורשת עולמית בשנת 1994 וההכרזה בוטלה בשנת 2007.
בשנת 1972 הוכחד הראם הלבן מהאזור, ומאז התקיים בעולם כולו בתנאי שבי בלבד.
בשנת 1982 הובאו לעומאן עשרה זוגות של ראם לבן מארצות הברית.
מספר הפרטים עלה ל-33 בשנת 1986 ול-161 ב-1993, וזאת למרות שהאזור לא זכה להגנה בחוק (בשנת 1979 ניתן צו מלכותי, אשר אפשר את ייסודם של פארקים לאומיים ושמורות טבע, אך הדבר לא קרה).
מיני בעלי חיים נוספים שהאזור משמש להם כבית גידול טבעי הם היעל הנובי, גירית הדבש, קרקל, הצבי הערבי וחוברת מקווין, ולחלקם נשקף איום.
בשנת 1994 הוכרז האזור כאתר מורשת עולמית.
בשנת 2004 נודע לארגון אונסק"ו כי עומאן מתכוונת להקטין את שטח האזור המוכרז.
פניות אל המדינה למסור מידע ודיווחים בעניין האתר לא נענו, או לא נענו באופן מספק, ולבסוף הסתבר כי המדינה החליטה באופן חד-צדדי לצמצמם את שטח המקלט ב-90%, כך שישתרע על פני 2,824 קמ"ר בלבד.
במקום החלו עבודות פיתוח לשאיבת נפט וגז טבעי, הוא נחשף לציד בלתי חוקי ולתנועת כלי רכב עבירים, ולמינים המוגנים קמה תחרות בדמות מרעה יתר של גמלים ועיזים.
בבדיקות שנערכו בשנת 2007 הסתבר כי אוכלוסיית הראם הלבן באזור התדלדלה מ-450 ל-65 פריטים בלבד, ונותרו בו רק ארבעה זוגות כשירים להזדווגות.
גם אוכלוסיות החוברה המדברית והצבי הערבי הצטמצמו.
ממשלת עומאן הביעה את הסכמתה לביטול ההכרזה וכך היה.
מקלט הראם הלבן היה התקדים הראשון להסרת אתר מורשת עולמית מהרשימה.
מקלט הקופים הישראלי - מרכז הצלה וחינוך (נקרא בעבר פארק הקופים) הוא עמותה שהוקמה בשנת 1996 במטרה להציל ולשקם קופים במדינת ישראל.
מקומו ביער בן שמן, ליד מושב גמזו וכפר דניאל.
משנת 1996 הפעילה העמותה מקלט לקופים ביער בן שמן.
המקלט משקם קופים לאחר שנערכו עליהם ניסויים מדעיים ורפואיים וכן קופים שהוברחו לישראל, גודלו בניגוד לחוק או נקלעו למצוקה.
במקלט לומדים הקופים בהדרגה כיצד לחיות שוב בחברת קופים, יכולת החיונית לרווחתם הנפשית.
המקלט מוכר כמתקן מוגן על פי חוק צער בעלי חיים ופועל בשיתוף פעולה עם המשרד להגנת הסביבה, רשות הטבע והגנים והשירותים הווטרינריים.
בין השנים 2013-2015 קלטה העמותה 650 קופות שניצלו מ"חוות מזור" וקיבלו בית חם בשטח העמותה.
קליטת הקופות נעשה בשיתוף פעולה ובתמיכת המשרד להגנת הסביבה.
בדצמבר 2021 נענתה העמותה לבקשת רשות הטבע והגנים ולקחה אחריות על 1060 קופים שעדיין נותרו בחוות מזור על מנת לשפר ולהעשיר את חייהם עד שניתן יהיה להוציא את כולם ולהעבירם למקלט הקופים בבן שמן או למקלטים בעולם.
מקלט הקופים הישראלי הוא מקלט הקופים היחיד בישראל ומהגדולים בעולם.
העמותה מציעה סיורים לימודיים וחווייתיים לכל הגילאים בחלק קטן משטח המקלט, הפתוח לביקורים.
מקלחת היא פעולה יומיומית המבוצעת לרחצה באמצעות זרם מים הנובע מצינור שבקצהו משפך מנוקב, המותקן במקום גבוה, בדרך כלל מעל גובה הראש, או בקצה צינור מתכת גמיש שאפשר להחזיק ביד.
המקלחת היא המצאה קדומה שהתפתחה במקומות שונים בעולם.
מקלחות קדומות, שבהן המים נשפכו מדלי, ידועות ממצרים העתיקה, מסופוטמיה והודו.
מציורים על כלי חרס ניתן ללמוד שביוון העתיקה השתמשו במקלחת שבה המים הובלו בצינורות, שחורים בפתחם ("ראש המקלחת") יצרו זרם המורכב מטיפות.
בפרגמון (בטורקיה של ימינו) נמצא בית מרחץ יווני עתיק מהמאה השנייה לפנה"ס שבו הותקנו מקלחות.
מקלחת נמצאת לעיתים בחדר המשמש רק לה, וכן היא מרכיב חשוב של חדר אמבטיה.
מקלחות קדומות לא היו מעשי ידי אדם אלא נעשה שימוש במפלי מים לצורך רחצה.
במקומות אחרים יצקו בני אדם מים האחד על משנהו, מתוך כדים או כלי אגירת מים אחרים.
יש עדויות על כך שבמצרים ובמסופוטמיה הותקנו חדרי רחצה בהם משרתים רחצו את אדוניהם בפרטיות.
מקלחות אלו שונות מהמקלחות המודרניות בכך שהמים הובאו אליהם בכדים ולא כמים זורמים.
מקלחת קרה היא מקלחת מים בטמפרטורה נמוכה מספיק כדי לגרום לאדם השרוי בה להגיב לקור, והיא מהווה סוג של טיפול בקור .
השימוש במים כאמצעי רפואי החל עוד בעת העתיקה, בתרבויות כדוגמת יוון ומצרים.
החקר המדעי בנושא נערך בעיקר בתקופת המאה ה-18 וה-19. בין הראשונים לחקור אותו היה הפיזיקאי סֵר ג'ון פלויר, שב-1697 ו-1702 פרסם את הכתבים הראשונים בנושא.
תרגומם של כתבים אלה לגרמנית ופיתוחם על ידי חוקרים נוספים הפך מדע זה לפופולרי יותר, כשחוואי אוסטרי בשם וינסנט פרייסניץ השתמש בהם בשנת 1829 כחלק מהקריירה הציבורית שלו בניהול משק בית.
עם השנים, בזכות תפוצת נפלאות השימוש במים (חמים וקרים) והמשך החקר שלהם, הובאו לעולם המערבי החמאם הטורקי והספא.
מקלון צמר גפן, מָטוֹשׁ, צַמְרוֹן או מקל ניקוי אוזניים הוא קיסם עשוי עץ, פלסטיק או נייר דחוס, שבשני קצותיו צמר גפן.
במקור, המקל נועד לניקוי תעלת האוזן משעוות אוזניים, עם זאת, העמדה הרופאית המקובלת היא ששימוש כזה מזיק לתעלת האוזן.
אולם, למקלון הצמר גפן יש גם שימושים נוספים בתחומי הרפואה, ההיגיינה והקוסמטיקה.
אורכם המקובל של המקלות לשימוש ביתי הוא כ-7.5 ס"מ.
המקלות המיועדים לצרכים רפואיים, ארוכים יותר, ומגיעים לכ-15 ס"מ, כאשר רק בצידם האחד מוצמד צמר גפן.
מקלון צמר גפן הומצא בשנות ה-20 של המאה ה-20 על ידי ליאו גרסטנצאנג , אמריקאי ממוצא יהודי-פולני.
גרסטנצאנג הצמיד כותנה לקיסמי שיניים, כאשר הצטרך לנקות את אוזניו.
תחילה, שיווק גרסטנצאנג את המקלות בשם Baby Gays, ואחר כך בשם Q-tips, אשר התקבע כשם גנרי למקלות צמר גפן בארצות הברית.
ב-2019 העביר האיחוד האירופי תקנות שאוסרות על ייצור מקלוני ניקוי מפלסטיק כחלק מהמאבק לניקוי הסביבה והפסקת זיהום האוקיינוסים.
בעקבות השימוש הנרחב במטושים במגפת הקורונה בישראל בשנת 2020, פרסמה האקדמיה ללשון העברית בראשית 2021 כי המילה "מטוש" נבחרה על ידי הציבור כ"מילת השנה".
השימוש הנפוץ ביותר למטוש הוא לניקוי תעלת האוזן משעוות אוזן.
עם זאת, העמדה הרווחת בקרב רופאים היא כי שימוש זה מיותר ויכול להזיק, שכן השעווה נועדה להגן על תעלת האוזן מפני דלקות, והסרתה הופכת את התעלה לפגיעה יותר.
ברפואה נעשה שימוש במקלות לשם נטילת תרביות וכן לשם נטילת דגימות לבדיקת סמני DNA.
שימוש נוסף ברפואה הוא לשם מריחת חומרי חיטוי, כגון יוד.
מקלט באפלה הייתה סדרת טלוויזיה קנדית, שהופקה עבור רשת Syfy.
הסדרה, בת 4 עונות, שודרה מ-2007 ועד 2011. היא עוסקת בד"ר הלן מגנוס, מדענית בת 157, העומדת יחד עם צוותה בראש ארגון המאתר יצורים בלתי אנושיים בעלי תבונה.
הסדרה עוקבת אחרי ד"ר הלן מגנוס (אמנדה טאפינג מ"סטארגייט SG-1"), מדענית מבריקה, יפה, ומסתורית בת 157 העומדת יחד עם צוותה בראש ארגון המאתר יצורים בלתי אנושיים בעלי תבונה, יצורים שלעיתים מפחידים המתחבאים בין בני אדם.
היצורים הם למעשה מפלצות, ומכונים "אבנורמלים", חלקם יצורים אנושיים בעלי יכולות מיוחדות כגון התעתקות, וחלקם דומים יותר לבעלי חיים.
חלק מהיצורים היא צריכה לכלוא על מנת להגן על בני האדם, ועל חלק מהם היא צריכה להגן מפני בני האדם.
הסדרה עוסקת בחשיפת התעלומות הכרוכות בקיום היצורים האבנורמליים וגם במלחמתם על המקלט בניהולה של ד"ר מגנוס נגד ה"קאבל", ארגון צללים כוחני שלוכד, לומד ועורך ניסויים ביצורים אבנורמליים, כשהוא מאמין כי יצורים אלו מהווים סכנה לאנושות.
לשם כך היא נעזרת בד"ר ויל צימרמן, פסיכיאטר מבריק בעל יכולת אבחנה בפרטים; בבתה האמיצה אשלי, שגדלה בתוך עולם זה; ובהנרי, הגאון הטכני.
העונהפרקיםתאריך השידור המקוריהפרק הראשוןהפרק האחרון רשת
הסדרה התחילה כסדרת רשת בת 8 פרקים קצרים, ובעקבות הצלחתה שם נרכשה לאחר שבעה חודשים ברשת, על ידי ערוץ Sci Fi Channel, ופותחה לסדרת טלוויזיה בת 13 פרקים.
בעוד שכל פרק בסדרת הרשת אורכו 15-20 דקות, אורך כל פרק בסדרת הטלוויזיה הוא כ-45 דקות.
הסיפור בפרקי הרשת והסיפור בפרקי הטלוויזיה הוא אותו סיפור, אבל נוספו סצנות, וחלק מהסצנות המוכרות צולמו או נערכו מחדש.
השינוי המשמעותי היחיד הוא בעבודה המקורית של ד"ר וויל צימרמן, שהפך בסדרת הטלוויזיה לפסיכיאטר משטרתי, להבדיל מעבודתו כמומחה לדם בפרקי הרשת.
הסדרה היא סדרת קרוס מדיה, הידועה כסדרה הדרמטית עם תקציב ההפקה הגבוה ביותר לסדרות מסוג זה.
הסדרה הנה סדרת האינטרנט הדרמטית הראשונה שהופקה ברמת שידור HD לטלוויזיה, דבר שנעשה מלכתחילה עבור המעבר בין הפלטפורמות.
זוהי גם הסדרה הראשונה שצולמה ללא פילם או טייפ.
הצילומים נעשו ישירות לכונני זיכרון ניידים ונייחים, ומשם נלקחו ישירות לחדר העריכה.
מקלט באפלה היא גם אחת הסדרות הראשונות שצולמו על מסך ירוק.
הסדרה עוקבת אחרי ד"ר הלן מגנוס, מדענית מבריקה, יפה ומסתורית בת 157, העומדת, יחד עם צוותה בראש ארגון המאתר יצורים בלתי אנושיים בעלי תבונה (הידועים כ"בלתי נורמליים"), יצורים לעיתים מפחידים המתחבאים בין בני אדם.
היצורים הם למעשה מפלצות, ומכונים גם "אבנורמל", חלקם יצורים אנושיים בעלי יכולות מיוחדות כגון התעתקות, וחלקם דומים יותר לבעלי חיים.
חלק מהיצורים היא צריכה לכלוא על מנת להגן על בני האדם, ועל חלק מהם היא צריכה להגן מפני בני האדם, אך בכל מקרה היא עוסקת בחשיפת התעלומות הכרוכות בקיום היצורים האבנורמליים, והמקלט משמש "מקלט לכולם" (Sanctuary).
לשם כך היא נעזרת בד"ר וויל צימרמן, פסיכיאטר מבריק בעל יכולת אבחנה בפרטים; בבתה האמיצה אשלי שגדלה בתוך עולם זה; ובהנרי, הגאון הטכני.
בצעירותה הייתה ד"ר מגנוס חלק מקבוצה ניסיונית של מדענים שכונתה "החמישה", וכללה את ניקולה טסלה, נייג'ל גריפין, ד"ר ג'יימס ואטסון וג'ון דרואיט.
מטרתם כקבוצה הייתה להרחיב את גבולות הידע אודות הקיום הפיזי בעזרת אמצעים לא קונבנציונליים.
במהלך העבודה המשותפת השיגה ד"ר מגנוס בקבוקון של דם ערפד טהור, וכל החמישה הזריקו אותו לעצמם.
אחרי ההזרקה כל אחד מהם קיבל יכולות ייחודיות עבור עצמו: ד"ר מגנוס זכתה באריכות ימים ויכולת לשרוד מחלות; נייג'ל גריפין זכה ביכולת להפוך בלתי נראה; ד"ר גיימס ואטסון זכה ביכולת להגיע לשיא של יכולת שכלית ומחשבתית; ג'ון דרואיט זכה ביכולת להתעתק; ניקולה טסלה הפך לערפד.
גם ג'יימס ואטסון עצמו זכה באריכות ימים לתקופה מסוימת, אך מת בסופו של דבר.
לעומת זאת, לא ברור אם ג'ון דרואיט זכה גם הוא באריכות ימים, או שמא יכולת ההתעתקות שלו היא זאת שמאפשרת לו לחיות זמן רב, בגלל הקפיצה בזמנים.
בעונה השנייה אשלי מופעלת כבר 6 שבועות בידי הכבאל.
היא גונבת כונן קשיח עליו נמצאים סודות בנוגע לפעילות המקלט בעבר במונטריאול.
ג'ון ומגנוס הופכים את העולם בחיפוש אחר אשלי, ומנסים לעצור גם את הכבאל.
הקבוצה פוגשת בקייט פרילנדר, אמנית ההונאות שיש לה קשרים עם כאבל.
קייט מסוגלת לברוח מהם, אבל לא מסוגלת לברוח מעונשם של הכאבל שיודעים שהיא נכבשה על ידי המקלט ולכן היא נמלטת למחבוא ומספרת למגנוס כל מה שהיא יודעת על הכבאל כולל על כך שהיא ביקרה באחד המתקנים שלהם באלברטה.
כשהם מגיעים לשם הם נתקלים באשלי.
מתברר שהכבאל העתיקו את הדנ"א של אשלי, וכעת יש חמישה ערפדים היברידיים שמכריזים מלחמה על המקלט.
אשלי וחמשת ההעתקים שלה משתמשים בכוחות שלהם כדי להשמיד מספר בסיסים של המקלט.
מנגד, טסלה והנרי עובדים על נשק שיוכל להפסיק את ההתקפות מבלי להרוג את אשלי.
בתגובה, טסלה משדרג את הנשק כך שיהיה קטלני להיברידים, לרבות אשלי.
בנוסף, חבר לא צפוי קם לתחייה ומגיע לעזור לחברים בקרב נגד ההיברידים.
בין שחקנים האורחים שמשתתפים בעונה השנייה: אריקה סרה בתפקיד המנהיגה של חברות טלפתיים, מייקל שנקס בתור ג'ימי חבר של מגנוס, קאלום בלו בתפקיד מנהיגם של שכירי חרב.
מחצית ראשונה של העונה השלישית: הצוות מתמודד עם צונאמי ענק שדוהר לחוף במומביי שבהודו, בניסיון להרוג את ביג ברטה.
ביג ברטה על סף חוויית מוות מנסה לעצור את ההרס.
וויל לומד שכדי לדבר עם קאלי הוא חייב למות, ובחיים שלאחר המוות הוא מתחנן לקאלי ושאר היצורים שיפסיקו עם הגלים.
כדי להציל את ביג ברטה מגנוס מסכנת את חייה.
וויל חוזר לחיים בלי שום זיכרון ממה שקרה.
שבועות לאחר המקרה, וויל סובל מסיוטים מתמשכים שיצורים מוזרים מנסים לחדור אל זכרונו ופלשבקים של מה שחווה במהלך המוות שלו לא עוזבים אותו.
החבורה בהתחלה חושבת שהוא הוזה אך הם מאמינים לו כשמגנוס רואה שני אבנורמלים שלא ראתה מעולם.
כשהם מופיעים בפני וויל בעקבות חזרתו לחיים, במטרה להצית את זכרונו מחדש וויל נזכר בהודעה חשובה שגרגורי שלח להלן.
הם מצליחים לפענח את ההודעה: עליהם למצוא עיר תחתית החובה בתוכה טכנולוגיה מתקדמת וסודות אך אין להם מושג מה לעשות עם המידע הזה.
בהמשך הצוות נוסע לקולומביה בעקבות הודעת SOS של ניקולס טסלה.
לאחר שהם מצליחים לחלץ אותו, הם מגלים מעבדה סודית של הכאבל בה הם שומרים את הדם, את אותה המעבדה בדיוק חיפש טסלה מסיבותיו שלו.
קייט וביגפוט חוקרים את מותו של כומר בשם ג'ונסון, ומתברר להם שמי שאחראי על הרצח הוא דווקא בלש משטרתי שהיה תחת השפעת כוח ששולט לו על המוח
מחצית שנייה של העונה השלישית: ראנה, המנהיגה של העיר התת-קרקעית פרקסיס, אומרת למגנוס שאנשי העיר מכירים את פועלה וזקוקים לעזרתה.
מכיוון שהעיר נמצאת מתחת לאדמה, היא מוקפת בלבה.
לאנשי העיר יש הסכם עם אבנורבל בשם קיינן שביכולתו להזיז את הסלע שסוגר את ליבת כדור הארץ, ובכך לאפשר לעיר להישאר חסינה מהלבה.
מגנוס מסכימה לעזור להם, בתנאי שתוכל לראות את אביה.
כשהאנשים שהיו עם אביה בבית המשפט מוחזרים לחיים, מסתבר שהוא נעלם.
פרט לכך, מסתבר שגם אדם הגיע לעיר והוא גונב מקור כוח שהוא מאמין שייתן לו את הכוח האולטימטיבי.
בין שחקנים האורחים שמשתתפים בעונה השלישית על שני חלקיה: פיטר וינגפילד, פולי ווקר, אדם קופלנד.
רשת המקלטים שהקימה הלן מגנוס כדי להגן על האבנורמליים פרוסה במס' ערים ברחבי העולם.
המקלט הראשי, בו פועלת מגנוס בעצמה, הוא מבנה עצום בגודלו, בעל מפלסים רבים וחדרים רבים, מעבדות ושטחים נרחבים עבור האבנורמליים.
כמו כן כולל המקלט מתקנים לווייניים המצויים בהודו ובלונדון, וצי ימי.
המקלט מחובר לטכנולוגיות מתקדמות ביותר, הכוללות בין השאר מעבדה משוכללת, ושדה אלקטרומגנטי המגן על המבנה מפני התעתקות פנימה והחוצה.
מול המקלט בניהולה של ד"ר מגנוס, קיים גם הקאבל (The Cabal), ארגון צללים כוחני שלוכד, לומד ועורך ניסויים ביצורים אבנורמליים, כשהוא מאמין כי יצורים אלו מהווים סכנה לאנושות.
במטרה להוכיח את טענתו השתמש ארגון הקאבל בכמות קטנה של נשק ביולוגי בשם "לזרוס" (Lazarus) כנגד יצורים אלו, כמות שגרמה להם להתנהג באלימות ולתקוף את כל מי שנמצא בקרבתם, זאת הייתה דרכו של הארגון להסית את בני האדם נגד היצורים, על מנת לתת להם לגיטימציה להשמידם.
נובינס - יצור חום, עגול ושעיר, מהיר יותר מארנב, בעל מערכת הסוואה מפותחת, העושה אותו בלתי נראה.
ברוב המקרים יצורי הנובינס יעילים מאוד בתפיסת חיות טרף.
התגלה על ידי אשלי, בתה של ד"ר מגנוס.
אלכסיי - ילד בעל אבר נוסף דמוי נחש, שיכול להרוג אנשים בקלות, אבל מתפקד בעיקר כהגנה בזמן פחד.
ייתכן שהאיבר הנוסף נוצר כתוצאה מקרינה בזמן אסון צ'רנוביל.
איש מתקפל - תת-זן של בן אנוש, אדם בעל יכולת גמישות יוצאת דופן, אף על פי שיכולת זאת גורמת לו לכאבים עצומים.
ישנו חומר כימי נוגד כאב, אך ממכר.
לוחמים - יצורים בעלי תוקפנות קיצונית, שהוחיו מחדש על ידי הקאבל, על סמך עבודתו הראשונה של גרגורי מגנוס, אביה של הלן.
יצורים אלו ניכרים בכוחם הרב ויוצא הדופן ובכל הסבל שלהם, אך יחד עם זאת הם אינם מקבלים מרות, ולכן הומתו על ידי גרגורי מגנוס, כיוון שלא ניתן היה לפקח עליהם.
ארגון ה"קאבל" התגבר על המשוכה הזאת, וכעת, לאחר שהחיו את היצורים האלו, הם מתכננים להשתמש בהם כחיילים בצבאם.
ערפדים ואנשי זאב - אבנורמל שהיו אמורים להתקיים, ניקולה טסלה הפך לערפד וניסה למצוא את הדרך להשיב לחיים את גזע הערפדים לאחר שהגזע הושמד מאה שנה קודם לכן.
הנרי פוס הוא איש זאב שהצליח לתפקד כאדם רגיל לכל דבר, וכאשר הוא התבגר והטבע הזאבי שלו ניסה להתעורר, הוא הצליח בעזרתה של ד"ר מגנוס להדחיק אותו ולהפיק מהכישרון הטבעי לו תועלת מבלי לאבד שליטה.
זן אנשי הזאב הצליח להסתתר מהעולם הגדול, ומעטים יודעים על קיומם, אך הנרי פוס שימש מטרה לארגון ה"קאבל", ובשלב מסוים הם הכריחו אותו להתחבר לטבע הזאבי שלו.
ד"ר הלן מגנוס (אמנדה טאפינג) – מדענית מבריקה, יפה ומסתורית בת 157, העומדת, יחד עם צוותה בראש ארגון המאתר יצורים בלתי אנושיים בעלי תבונה (הידועים כ"בלתי נורמליים"), יצורים לעיתים מפחידים המתחבאים בין בני אדם.
ד"ר מגנוס מנסה להגן על תופעות מאיימות אלה, ויחד עם זאת לגלות את התעלומות הכרוכות בקיומן.
את הארגון הקים אביה של ד"ר מגנוס, ובעבודתה עם היצורים השונים היא סיגלה לעצמה אריכות ימים.
בעבר הייתה מאורסת לג'ק המרטש, ממנו נולדה בתה, אשלי, העוזרת לה בעבודתה.
ד"ר וויל צימרמן (רובין דאן) - פסיכיאטר מבריק שגויס על ידי ד"ר מגנוס על מנת שיעזור לה בעיקר בטיפול באנשים שקשה להגיע אליהם רגשית, וצריך לעזור להם לבטוח בה.
אשלי מגנוס (אמילי אולרופ) - בתם של הלן מגנוס וג'ון דרואיט, נולדה מתקופת אירוסיה של אמה לג'ק המרטש (אחרי שהלן שמרה את העובר בהקפאה יותר ממאה שנה, אך לא יכלה לסבול יותר את בדידותה).
עוזרת לאמה להגן על אבנורמלים.
הנרי פוס (ראיין רובינס) - עובד עבור ד"ר מגנוס במקלט.
גאון מחשבים ומעצב נשקים, הוא שומר על הגנת המקלט.
הוא גילה שהוא גם אבנורמל מסוג איש-זאב.
ג'ון דרואיט (כריסטופר היירדאל) – ג'ק המרטש, מאהבה לשעבר של ד"ר מגנוס, ואב בתה אשלי.
ביגפוט (כריסטופר היירדאל) - פציינט לשעבר של הלן מגנוס.
אחרי שהשתקם סירב לעזוב את המקלט, לכן הלן אימצה אותו ונתנה לו תפקיד בצוות בתור נהג או שומר ראש.
קייט פרילנדר (אגם דרשי) - מומחית בתרגילי עוקץ.
יש לה קשרים עם הקבאל וידע רב על הטקטיקות והתנועות שלהם.
אחרי שהיא נרדפה על ידי הקבאל היא החליפה צד והפכה לחברה בצוות.
מקלט טלוויזיה או מכשיר טלוויזיה הוא מכשיר אלקטרוני לצפייה והאזנה לשידורי טלוויזיה, או לשימוש כצג מחשב.
מכשיר זה משלב מקלט שידורים, צג ורמקולים.
הטלוויזיה הוצגה לראשונה בסוף שנות ה-20 של המאה ה-20 בצורתה המכנית, והפכה למוצר צרכני פופולרי לאחר מלחמת העולם השנייה, בצורתה האלקטרונית, תוך שימוש בטכנולוגיית שפופרת קרן קתודית (CRT).
תוספת שידורי הצבע לאחר 1953 הגבירה את הפופולריות של מכשירי הטלוויזיה בשנות ה-60, ואנטנה חיצונית הפכה למאפיין שכיח בבתים פרבריים.
מכשיר הטלוויזיה הפך לאמצעי התצוגה הראשון למדיה מוקלטת לשימוש ביתי בשנות ה-70, כגון בטאמאקס ו-VHS, שבמהרה הוחלפו על ידי DVD.
הוא שימש כאמצעי תצוגה מאז הדור הראשון של מחשבים ביתיים (לדוגמה Timex Sinclair 1000) וקונסולות משחק וידאו ייעודיות (כמו אטארי) בשנות ה-80. בתחילת שנות ה-2010, טלוויזיות בעלות פנל שטוח המבוססות על טכנולוגיית LCD, ובעיקר טכנולוגיית LCD עם תאורת LED אחורית, החליפו ברובן את טכנולוגיות התצוגה הישנות ובמיוחד את CRT.
טלוויזיות מודרניות בעלות פנל שטוח מסוגלות לרוב להציג ברזולוציה גבוהה (720p, 1080i, 1080p, 4K, 8K) וכוללות גם אפשרות ניגון תוכן ישירות מ־USB.
קלייב סינקלייר מקיימברידג' יצר בשנת 1967 טלוויזיה מוקטנת שיכולה הייתה להחזיק בכף יד ונחשבה לאז לטלוויזיה הקטנה ביותר בעולם, אך היא לא הפכה למסחרית בשל עיצובה המסובך.
בשנת 2019, סמסונג השיקה את מכשיר הטלוויזיה הגדול ביותר באותה עת בגודל של .
עם השנים, גודלן הממוצע של הטלוויזיות גדל.
בשנת 2024, חלה עלייה חדה במכירת טלוויזיות בעלות מסכים גדולים.
בין ינואר לספטמבר נמכרו ברחבי העולם כ-38 אלף טלוויזיות בגודל מסך של ומעלה.
הגידול בפופולריות מוסבר בקידמה הטכנולוגית ובירידת המחירים.
הזמינות של גדלים גדולים במחירים נגישים תרמה לביקוש הצרכני.
לדוגמה, סמסונג הציגה את הטלוויזיה הראשונה שלה בגודל בשנת 2019 במחיר של 99,000 דולר.
בשנת 2024, החברה מציעה ארבעה דגמים בגודל זה שמחירם מתחיל ב-4,000 דולר.
מגמה זו ניכרת גם בשוק כולו, כאשר המחיר הממוצע של טלוויזיה בגודל העולה על ירד מ-6,662 דולר בשנת 2023 ל-3,113 דולר בשנת 2024. עם ההתקדמות הטכנולוגית, מסכים בגודל נעשים אף הם נגישים יותר לצרכנים.
מכשירי טלוויזיה עשויים להשתמש באחת ממספר טכנולוגיות תצוגה זמינות.
נכון לאמצע שנת 2019, טלוויזיות LCD שולטות בשוק המוצרים החדשים, אך תצוגות OLED תופסות נתח שוק הולך וגדל עם ירידת מחירן, וטכנולוגיית DLP ממשיכה להציע יתרונות במערכות הקרנה.
ייצור טלוויזיות פלאזמה ו-CRT הופסק לחלוטין.
ארבע טכנולוגיות התצוגה המרכזיות המתחרות הן:
מקלט של אחד עשר הוא בית מלון למטפסים על ההר אלברוס בקווקז בגובה של 4,130 מטר מעל פני הים.
זהו המלון על ההר הגבוה ביותר באירופה.
הוקם על המדרון הדרום מזרחי של ההר אלברוס.
שם המלון נבחר לפי הצעתו של יו"ר "אגודת הרי קווקז" ר.
לייזנגר, שלן במקום הזה עם קבוצת סטודנטים בשנת 1909.
בניין העץ הראשון של המקלט נבנה בשנת 1932, ובשנת 1938 הוקם במקומו בניין בן שלוש קומות שעמד במשך 60 שנים.
ה"מקלט" נבנה תוך עונה אחת עם עזרתה של האוכלוסייה המקומית, שהרימה חומרי בנייה לאתר בגובה של 4,130 מטר עם תשלום עבור כל קילו של מטען.
קומת הקרקע של הבניין שמשה כ"מקלט" למטפסים, קומה שנייה - למדריכים ומצילים, שלישית - למדענים.
המקלט שימש גם אנשי נקו"ד והיה בו טלפון ישיר לקרמלין.
היה במקום בית מרחץ קטן שנהרס בקרבות במהלך מלחמת העולם השנייה.
ב-28 בספטמבר 1942 התרחש במלון מאבק בין היחידה המיוחדת של הנקו"ד לחיילים גרמנים.
הקרב הסתיים בהפסד של כוחות הנקו"ד.
בקומה השלישית, בעקבות מאמצים של חובבי טיפוס הרים, הוקם מוזיאון.
באוגוסט 1998 נשרף המקלט, בגלל הפרות של כללי בטיחות אש, ככל הנראה, שביצעו תייר מצ'כיה והמדריכים הרוסים.
בשנת 2001, השתמשו המטפסים לראשונה במקלט חדש שנבנה במקומה של תחנת דיזל ישנה.
נכון לעכשיו, הבניין הישן השרוף מפורק לחלוטין.
נכון לשנת 2013 בנייתו של המלון כבר יצאה לדרך.
מקלחת חלקיקים (Particle Shower) היא תופעה בפיזיקת חלקיקים בה התנגשויות של חלקיקים עם אנרגיות גבוהות יוצרות מטר של חלקיקים אחרים בעלי אנרגיה נמוכה יותר.
התהליך נפסק בסופו של דבר כאשר החלקיקים הנוצרים הם בעלי אנרגיה נמוכה מאוד.
התגליות ראשונות של מקלחות החלקיקים נצפו כבר משנות ה-20 של המאה ה-20.
למקלחת החלקיקים יש שני סוגים: מקלחת אלקטרומגנטית ומקלחת הדרונית.
מקלחת אלקטרומגנטית נוצרת כאשר אלקטרון, פוזיטרון או פוטון בעלי אנרגיה הגבוהה מ-100 MeV עוברים דרך חומר ויוצרים זוג (pair production) של אלקטרון, פוזיטרון או פוטון.
בעבור אנרגיות הגבוהות מ-100 MeV חלקיקים אלו מאבדים במהרה אנרגיה בעקבות קרינת בלימה.
אלקטרון ופוזיטרון הנעים מהר ועוברים קרוב לגרעין יצברו תאוצה בעקבות הכוח החשמלי שפועל עליהם ממטען הפרוטונים שנמצאים בגרעין האטום.
חלקיק טעון שמואץ יוצר קרינה אלקטרומגנטית, בעקבות כך התאוצה יכולה לייצר פוטון שייצר עוד זוגות של אלקטרון ופוזיטרון.
החלקיקים השניוניים ממשיכים לייצר זוגות עד שהאנרגיה שלהם פוחתת וקרינת הבלימה נעשית דומיננטית, כלומר הם מגיעים לקצה יצירת הזוגות והמקלחת נפסקת.
בחומר העשוי מאטומים שמספרם האטומי גדול מטענם גדול ולכן החלקיק הטעון צובר תאוצה גדולה יותר כך שהמקלחת תתפתח מהר יותר מאשר בחומר שבו המספר האטומי של החלקיקים שמרכיבים אותו נמוך יותר.
מקלחת חלקיקים זו נוצרת כתוצאה מהתנגשות בין חלקיקים ובעקבות כך נוצרים חלקיקים האדרונים (חלקיקים שעשויים מקווארקים ואנטי קווארקים המחוברים עם גלואונים).
הדרונים יוזמים מקלחות באמצעות אינטראקציות עם הגרעין שלהם .
זמן החיים של חלקיקים הדרונים "יציבים" במקלחת נע בדרך כלל בין 0.1 ל-10 ננו שניות, ההדרונים היציבים בדרך כלל דועכים דרך הכוח החלש ובמקרים מסוימים דועכים על ידי כוח אלקטרומגנטי שמקצר את אורך חייהם.
לעומת זאת, הדרונים לא יציבים דועכים לאחר כ־10-23 שניות על ידי הכוח החזק.
על אף שבהתנגשות הראשונית עם האנרגיה הגבוהה נוצרים חלקיקים יסודיים כמו קווארקים וגלואונים הדבר היחידי בו צופים גלאים הוא סילוני ההדרונים (Hadronic Jets) (=חוקי שימור גורמים לחלקיקים הדרונים שנוצרים לאחר ההתנגשות לנוע ב"סילונים").
למקלחות הדרוניות יש מבנה מורכב ובאופן תאורטי הם לא מובנות טוב כמו מקלחות אלקטרומגנטיות.
כדור הארץ מופגז בכל רגע נתון בקרניים קוסמיות, חלקיקים בעלי אנרגיה גבוהה שבאים מהיקום.
כאשר החלקיקים הללו פוגעים באטומים שבחלק העליון של האטמוספירה הם יוצרים מקלחות אוויר.
במקרים בהם החלקיקים שהתנגשו הם בעלי אנרגיה גבוהה מאוד, החלקיקים שנוצרו מההתנגשות יגיעו אל הקרקע.
קרניים קוסמיות הן מקור לחלקיקים אלמנטריים והאנרגיות שלהן גבוהות הרבה יותר ממה שאפשר ליצור במעבדה אך החיסרון הגדול שלהן הוא שעדיין אי אפשר לדעת את הזמן והמיקום בהם יפגעו בכדור הארץ וגם הגלאי שיזהה אותם על אדמת כדור הארץ צריך להיות גדול מאוד כדי לספוג את כל החלקיקים שנוצרו בהתנגשות.
במאיצי חלקיקים, מתקן שגורם לחלקיקים לנוע במהירויות גבוהות בעזרת שדות חשמליים ומגנטים, גורמים להתנגשויות בגלאים ובעזרתם מוציאים את המידע על ההתנגשות.
בעזרת המדידות הללו אפשר לקבל מידע על החלקיקים שנוצרו אחרי ההתנגשות, בין היתר באמצעות מקלחות שיצרו אותם חלקיקים בגלאי.
גלאי במאיץ חלקיקים בנוי מכמה שכבות של גלאים.
כל שכבה יוצרת מקלחת חלקיקים שונה או מזהה מאפיין של החלקיקים.
גלאי פנימי – גלאי שמודד את המסלול של חלקיקים טעונים.
קלורימטר אלקטרומגנטי – גלאי שיוצר מקלחת אלקטרומגנטית.
קלורימטר הדרוני – גלאי שיוצר מקלחת הדרונית.
ההדרונים נעים במהירויות הקרובות למהירות האור ולכן בגלל תופעת "התארכות הזמן" (time dilation) הגלאי יכול לתעד את המסלולים שלהם.
ספקטרומטר מיואונים – גלאי למיואונים.
חלק מהנייטרינו הבאים מרחבי היקום נוצרים כתוצאה מהתנגשות חלקיקים באנרגיה גבוהה כתוצאה מכך יש מקלחת חלקיקים.
אפשר למדוד חלקיקי ניוטרינו באמצעות גלאי נייטרינו.
מקלחות אוויר ניתן למדוד בגלאי צ'רנקוב חלקיקים טעונים באמצעות גילוי קרינת צ'רנקוב שהם יוצרים.
תאוריית המקלחת האלקטרומגנטית התפתחה בשנות השלושים של המאה ה-20.
ההתייחסות הקלאסית לנושא היא של ברונו רוסי וקנת' גרייסן (1941).
פטריק בלקט וג'וזפה אוקיאליני השתמשו במשוואות של רוסי בשביל חישובים בתא ערפל.
עם המידע והתמונות הם הצליחו לראות קבוצות של חלקיקים שהוכיחו את הנוסחאות והניסויים של רוסי.
רוסי התייחס אל אותם החלקיקים שראה בתא הערפל כ"מטר" ולכן הם קראו לתופעה זו "מקלחת".
בלקט ואוקיאליני היו הראשונים שחשפו את התהליך של יצירת זוג (pair production) מהניסויים שביצעו, תהליך זה הוא אחד מהגורמים הבסיסיים ליצירת מקלחת אלקטרומגנטית.
טכניקות סימולציית מונטה קרלו של מקלחת אלקטרומגנטית פותחו על ידי בוצ'ר (Butcher) והארי מסל בשנת 1960. בנוסף, דיאגרמות פיינמן מסבירות אינטראקציות של חלקיקים בין היתר גם במקלחות.
מקלט הוא סינגל שהוקלט על ידי הזמר-יוצר הישראלי אליעד נחום, מתוך האלבום, סימן.
השיר יצא לאור ב-8 במאי 2014, על ידי חברת התקליטים NMC, כסינגל השני מתוך האלבום.
השיר הגיע למקום ה-5 במצעד ה-TV של מדיה פורסט.
השיר נכתב על ידי נחום, ביחד עם הראפר רון נשר, הולחן על ידי נחום, והופק על ידי נחום ביחד עם המפיק נועם עקרבי, בדומה לשאר שירי האלבום.
השיר מכיל בתוכו את סגנון הרית'ם אנד בלוז, המאפיין שירים נוספים מתוך האלבום בו הוא נכלל.
הווידאו קליפ הנלווה שצולם לשיר פורסם בערוץ היוטיוב של נחום ב-8 במאי 2014, בסמוך לצאת הסינגל.
נכון לספטמבר 2025 לשיר יש למעלה מ-4.8 מיליון צפיות ביוטיוב.
יוסי חרסונסקי העניק לשיר ביקורת מעורבת: "אילו הייתי מקבל טקסט כזה לבחינה, הייתי ממליץ לכותב לחפש פח לפני שהוא שופך את הלב על הדף.
זה טקסט ברמה של מישהו שנדרש להצהיר 'לא יודע לכתוב'.
השיר נכתב על ידי אליעד נחום ורון נשר, אבל מתברר שהשניים גרועים מהאחד.
אם מילים אמורות להיות גבב סתמי של מילים מתיפייפות – זה השיר הזה.
לא מלחמה, לא מקלט ולא פרפרים, לא אסיר נמלט ולא אזיקים ולא אגדה.
חבל כי אליעד נשמע מסלסל בעל נשמה, אבל הקול הזחוח וקלילות המנגינה בעיבוד לקצב דרבוקה אינם יכולים לשמש כסות לערימת המילים והמשפטים, שאינה מצליחה לייצר משהו אמין.
אני שומע שאליעד זוכה ל'אלפי צפיות'.
אבל לפני מראה העיניים יש משמע אוזניים, והוא אינו מבשר על הולדת יוצר אותנטי, אלא על משרבט, שצריך לוותר על כתיבת טקסטים לפני שהוא ניגש למוזיקה".
מקלטי עופות נודדים לאורך חוף הים הצהוב-מפרץ בוהאי של סין (בסינית: 中国黄（渤）海候鸟栖息地; באנגלית: Migratory Bird Sanctuaries along the Coast of Yellow Sea-Bohai Gulf of China) הם שטחי באזורי הגאות והשפל לאורך חופי הים הצהוב וים בוהאי בצפון-מזרח הרפובליקה העממית של סין ובמערב קוריאה הצפונית וקוריאה הדרומית, הנחשבים לגדולים ביותר בעולם.
מישורי בוץ אלו, יחד עם הביצות בקרבת החוף ושטחי המים הרדודים מהווים בית גידול עשיר במיוחד למיני דגים, סרטנים וצדפות.
אלו מושכים אליהם מינים רבים של עופות נודדים בנתיב הנדידה המכונה .
עופות רבים, ובהם כמה מהמינים המצויים בסכנת הכחדה, מסתמכים על שטחים אלו, כאתר לעצירה בנדידה, לשם רבייה, מנוחה, תנומה וקינון.
סין הכינה תוכנית לקבלת מעמד של אתר מורשת עולמית מארגון אונסק"ו עבור 16 אתרים לאורך החוף בשליטתה.
את הבקשה החליטה סין לבצע בשני שלבים, כשבשלב ראשון הוצעו שני האתרים החשובים ביותר.
שני האתרים שוכנים במרחק 30 קילומטרים זה מזה על החוף של הנציבות העירונית יֵנְצֶ'נְג במחוז ג'יאנגסו במזרח סין.
הבקשה אושרה בהחלטה של המושב ה-43 של ועדת המורשת העולמית ב-5 ביולי 2019 בשם "מקלטי עופות נודדים לאורך חוף הים הצהוב-מפרץ בוהאי של סין (שלב I)".
זהו אתר המורשת העולמית ה-54 ברפובליקה העממית של סין, ונקבע כאתר מורשת עולמית על בסיס קריטריון 10 (בית גידול טבעי, במקומו המקורי אין סיטו, מגוון ביולוגי חשוב ומובהק, כולל אלה המצויים בסכנת פגיעה בשל היבטים מהסביבה מנקודת ראות מדעית או של שמירת הטבע).
בשלב שני הוצעו 11 אתרים נוספים (הכוללים 27 אתרי משנה) במחוזות ליאונינג, חביי, שאנדונג ושאנגחאי.
מתוכם אושרו להרחבת אתר המורשת 5 אתרים (הכוללים 10 אתרי משנה) בלבד בהחלטה של המושב ה-46 של ועדת המורשת העולמית ב-26 ביולי 2024.
האזור האקולוגי של הים הצהוב
מקלטי העופות הנודדים לאורך חוף הים הצהוב-מפרץ בוהאי של סין שוכנים באזור האקולוגי של הים הצהוב (Yellow Sea Ecoregion), הכולל את אזורי הכרית הגדולים ביותר בעולם, המהווים בית גידול מרכזי בנתיב התעופה מזרח-אסיה–אוסטרלאסיה של עופות הנודדים.
הוא כולל את הים הצהוב, ים בוהאי וחלק מים סין המזרחי.
גבולו הדרומי שוכן בין שפך הנהר יאנגצה בסין לבין האי צ'ג'ו השייך לקוריאה הדרומית, וממנו לשפך הנהר נקדונג בקוריאה הדרומית.
גבולותיו האחרים הם חופי הים הצהוב וים בוהאי.
אזור אקולוגי זה מוזכר בפרסום "גלובאל 200: אזורים אקולוגיים בעדיפות לשימור גלובאלי" של הקרן העולמית לשימור חיות הבר כאזור קריטי לשימור חיות הבר בעולם.
האזור האקולוגי של הים הצהוב (מספר 203 ברשימה) הוא נציג טיפוסי של המדף היבשתי הממוזג והמערכת הימית בחלק הצפוני הממוזג של האזור האינדו-פסיפי.
קטע החוף השייך לסין מתחיל בצפון-מזרח, בשפך הנהר יאלו ונמשך (נגד כיוון השעון) דרך המחוזות ליאונינג, חביי, המחוז העירוני טיינג'ין, שאנדונג, ג'יאנגסו והמחוז העירוני שאנגחאי, ובסך הכול קטע חוף באורך כ-6,500 קילומטרים.
מישורי הגאות והשפל של אזור אקולוגי זה הם בית גידול עיקרי למיליוני עופות מים הנודדים ב"נתיב התעופה מזרח-אסיה–אוסטרלאסיה".
זהו נתיב נדידה של מעל ל-50 מיליון עופות השייכים ל-492 מינים, שאתרי הרבייה שלהם באלסקה, בסיביר ולאורך החוף המזרחי של אסיה, והם חורפים באינדונזיה, באוסטרליה ובניו זילנד.
הם עוצרים בדרכם באזור אקולוגי זה, חלקם חורפים בו, וחלקם מנצלים אותו כאתר רבייה.
משערים שלפחות 2 מיליון עופות חוף משתמשים באזור בדרכם צפונה באביב, ולפחות מיליון עופות במהלך הנדידה דרומה בסתיו.
דרך נתיב זה עובר המספר הגדול ביותר של מינים המצויים בסכנת הכחדה בהשוואה לשמונה נתיבי התעופה הראשיים האחרים בעולם.
בין המינים בסכנה Thalasseus bernsteini, שממנו נותרו בעולם קצת יותר מ-100 פרטים וחופית כפנית (Eurynorhynchus pygmeus), עוף שממנו נותרו רק כמה מאות פרטים בעולם.
כמעט כל הפרטים של מין הביצנית Tringa guttifer, חופית גדולה וחרמשון מדגסקרי (Numenius madagascariensis) תלויים בבית גידול זה.
הנופים והתהליכים האקולוגיים לאורך החוף מעוצבים על ידי שני תהליכים המשתלבים זה בזה: הצטברות של המשקעים מהנהרות במזרח סין, ושקיעת המדף היבשתי של מזרח אסיה.
נהרות גדולים כמו הנהר הצהוב, הנהר יאנגצה, והנהר , המתפתלים בתוך מישור סחף נרחב, מזרימים כמויות גדולות של טין עשיר בחומרי מזון ומים בוציים לאגן הרדוד של הים הצהוב.
סחף זה הוא שנתן לים הצהוב את שמו.
בשילוב עם אור השמש והמים הרדודים הוא מאפשר לטפח שפע של בעלי חיים ימיים, כגון יותר מ-300 מיני דגים ויותר מ-900 מינים של חסרי חוליות, המהווים מגוון רחב של משאבי מזון שונים לעופות נודדים.
השילוב בין הסחף הרב מחד ושקיעת מדף היבשה מאידך יצר את אזורי הכרית של מישורי בוץ הגדולים בעולם.
אזור זה מתאפיין בדלתאות של נהרות, שרטוני חול, ביצות של מים מתוקים / מים מלוחים, חופים סלעיים, איים וקווי חוף קדומים, כמו גם מישורי מלח, בריכות דגים ושדות אורז.
להלן רשימת 12 האזורים הכלולים באתר המורשת העולמית "מקלטי עופות נודדים לאורך חוף הים הצהוב-מפרץ בוהאי של סין":
אתר המורשת העולמית שלב I
בשלב ראשון אושרו שני אתרים במרחק 30 קילומטרים זה מזה על החוף של הנציבות העירונית יֵנְצֶ'נְג במחוז ג'יאנגסו שקיבלו את הכינוי YS-1 (Yellow Sea 1) ו-YS-2. סך כל השטח של שני האתרים ואזורי החיץ המגינים עליהם ממערב הוא 2,281.47 קילומטרים רבועים.
המאפיינים של שני האזורים הם מישורי בוץ נרחבים ותופעה גאומורפולוגית נדירה בים המכונה "רכסי חול רדיאליים" (Radial sand ridges).
על פני שטח של 200 קילומטרים רבועים, 200 קילומטרים מצפון לדרום ו-140 קילומטרים ממזרח למערב יש יותר מ-70 רכסי חול תת-ימיים, שגובהם וצורתם משתנים, וביניהם יש עמקים תלולים ועמוקים.
הם נחשפים בזמן השפל, והם אתר עיקרי לשיחור מזון דוגמת צדפות, סרטנים ודגים קטנים, עבור העופות הנודדים.
באזורים אלו נמנו כ-680 מינים של בעלי חוליות, כולל כ-415 מיני עופות, 26 מיני יונקים, 9 מיני דו-חיים, 14 מיני זוחלים, 216 מיני דגים, וכן 165 מינים של שוכני קרקעית הים.
בית גידול לעופות נודדים בדרום ינצ'נג (YS-1)
החלק העיקרי הוא בתחומי האזורים המוגנים של השמורה הלאומית ג'יאנגסו דאפנג, האזור הניסיוני של שמורת הטבע ג'יאנגסו ינצ'נג, פארק החוף הבוצי ג'יאנגסו ינצ'נג טְיָאודְזְה-נִי, שמורת הטבע החוף הבוצי ג'יאנגסו דונְגְטָאי ושמורת הטבע החוף הבוצי ג'יאנגסו דונְגְטָאי טְיָאודְזְה-נִי.
גודל השטח המוגן 1,448.39 קילומטרים רבועים, ובמערבו יש אזור חיץ שגודלו 282.71 קילומטרים רבועים.
רוחב החוף המושפע מגאות ושפל הוא כ-14 קילומטרים.
שמורת דאפנג היא בית גידול טיפוסי של יערות שניוניים על מישור השקעה ימי וביצות קנים של מים מתוקים.
השמורה היא משכן לאוכלוסייה הגדולה ביותר בעולם של אייל דוד.
האייל, שמקורו בסין ונכחד ממנה בתחילת המאה ה-20, החל מגרעין רבייה של 39 פרטים שהגיעו מאנגליה ב-1986 וצמח למעל 4,500 פרטים.
קו החוף הוא נקודת עצירה חשובה לעופות מים.
מחצית מאוכלוסיית העולם של מין החופית Calidris pygmaea, ומין הביצנית Tringa guttifer עוצרים באתר זה ובסביבתו לתקופה ארוכה, ניזונים ואף מחליפים נוצות.
בית גידול לעופות נודדים בצפון ינצ'נג (YS-2)
אזור זה שוכן בתחומי שמורת הטבע ג'יאנגסו ינצ'נג.
גודל השטח המוגן 438 קילומטרים רבועים, ובמערבו יש אזור חיץ שגודלו 517.85 קילומטרים רבועים.
רוחב החוף המושפע מגאות ושפל הוא כ-5 קילומטרים.
האזור הוא בעיקר בית גידול של ביצות קנים של מים מתוקים ומישורי בוץ.
זהו אתר החריפה החשוב ביותר של עגור אדום כתר, שכ-50% (80% בשנים מסוימות) מהפרטים של מין נדיר זה חורפים באתר זה.
אקלים האזור בו שוכנים האתרים הוא מונסוני.
באזור החוף האקלים הוא חמים, והטמפרטורה השנתית הממוצעת היא בין C° 13 ל-C° 15. בשל השפעת הים האקלים הוא חמים יותר בחורף וקריר יותר בקיץ בהשוואה לאקלים בפנים הארץ.
כך למשל יש בחוף בממוצע בין 5 ל-10 פחות ימים שבהם הטמפרטורה יורדת מתחת לנקודת הקיפאון בהשוואה לפנים הארץ.
כמות הגשם השנתית הממוצעת נעה בין 900 ל-1,000 מילימטרים.
בשל השפעת המונסון יש באזור גשמי זעף לעיתים קרובות, כשפיזור הגשם על פני השנה אינו אחיד, כשמרבית הגשם (בין 60% ל-70%) יורדת בין יוני לספטמבר.
הלחות היחסית משתנה בהתאם לעונה, כשהיא כ-85% ביולי ובאוגוסט והרבה פחות בסתיו ובחורף.
הלחות היחסית עולה מצפון לדרום.
טייפונים הם תופעה הרסנית המתרחשת לעיתים קרובות באזור.
טייפון בזמן גאות יכול לגרום לנחשולים שמציפים את החוף.
טייפונים יכולים גם לגרום לגשמים כבדים.
הטמפרטורה הנמוכה ביותר של מי הים היא בפברואר, בממוצע C° 4.9, הטמפרטורה הגבוהה ביותר היא באוגוסט, בממוצע C° 27.4.
אזור הכרית של הים הצהוב מוגדר כאזור החוף המושפע מתהליכי גאות ושפל, ולרוב משמש להגדרת בתי הגידול של החיים בחוף הים.
הוא מושפע מהסחף שנישא במשך אלפי שנים בנהרות, בייחוד הנהר הצהוב והיאנגצה שיצרו אזור כרית על שטח של 30,000 קילומטרים מרובעים, אזור הכרית הגדול בעולם.
אזור הכרית מחולק לשלושה תת-אזורים:
אזור העל-כרית – אזור שאינו מוצף בגאות, אך מושפע מרסס הגלים.
באזור זה יש ביצות מלוחות, וחברות הצומח הם בעיקר חברת קנים שבהם המינים השולטים הם:משיין גליליני (Imperata cylindrica), Zoysia macrostachys, Suaeda salsa וקנה מצוי.
ביצות מים מתוקים מכוסים בין 60% ל-70% בקנים בגובה בין 1.5 ל-2.5 מטרים, והן נפוצות באזור שפכי הנהרות.
מינים נוספים הצומחים באזור מדי פעם כוללים חברות לענה, וסליקורניה אירופאית (Salicornia europaea).
מאז שנות ה-80 של המאה ה-20 הולך ומשתלט הצמח Spartina alterniflora, מין פולש שהגיע מארצות הברית, מתפשט לאורך החוף ומתחרה בחברת ה-Suaeda salsa, ופוגע בעופות התלויים בבית גידול זה.
אזור הכרית - האזור שבין הגבול העליון של הגאות לגבול התחתון בו המים נסוגים רק לתקופה קצרה ביותר.
תנאי המחיה באזור קיצוניים, אך הם נתונים לשינויים דחופים.
האזור נתון לכוחות פיזיים כגון התנפצות הגלים וסחיפה, בזמן גאות בעלי החיים צריכים להתאים את עצמם לחיים מתחת למים ובזמן שפל לתנאי האוויר, הרוח והקרינה הישירה מהשמש.
אזור התת-כרית - האזור שנמצא מיד לאחר נקודת השפל והוא מוצף תמיד במי ים.
באתר המורשת (על שני חלקיו) יש 7 משפחות, ו-7 סוגים של שרכים, שתי משפחות, 6 סוגים ו-8 מינים של חשופי זרע ו-70 משפחות, 217 סוגים ו-306 מינים (תת-מינים וזנים) של בעלי פרחים.
סוג הכולל מין אחד (Glehnia littoralis) אנדמי לחוף ג'יאנגסו ו-8 מינים אנדמיים לסין.
יש באתר חמישה אזורי צמחייה:
צמחיית חוף של קרקע מלוחה (Coastal salt soil vegetation) – תכולת המלח בקרקע הולכת ויורדת מהים אל תוך היבשת, וכוללת את החברות הבאות:
חברת Suaeda glauca – בחברה זו ה-Suaeda glauca הוא בדרך כלל המין היחיד, כשלעיתים מצטרף Salicornia europaea.
הצמח מכסה בין 10% ל-40% מאזור הכרית.
חברת Zoysia macrostachys – זהו מין עשב המתפתח לעיתים קרובות לצד המין הפולש Spartina alterniflora, מינים הגדלים בחבורה זו כוללים: "משיין גליליני", קנה מצוי, ו-Suaeda salsa.
חברת משיין גליליני – חברה נפוצה ועשירה במינים, הכוללת, בנוסף למינים שהוזכרו לעיל, את המינים Calamagrostis epigeios ו-Apocynum venetum.
צמחיית ביצה מלוחה (Salt Marsh Vegetation) כוללת את החברות הבאות:
חברת Spartina alterniflora – מין פולש שיש לו עמידות גדולה למלח.
הוא מתפשט על חשבון Suaeda salsa ופוגע בכך בבית הגידול של עגור אדום הכתר.
חברת Carex scabrifolia – מין השייך לסוג כריך והוא מין חלוץ לשפכי נהרות
חברת Scirpus planiculmis – החברה נפוצה בשפכי נהרות בין ביצות הקנים ופני המים.
היא גם מעורבת בחברת ה-Suaeda כשחודרים מים מתוקים.
חברת סוף צר-עלים (Typha angustifolia) – מופיעה לעיתים באתר באזורי הביצות הנמוכים כשהיא מעורבת בקנים.
צמחיית המים המליחים (Brackish Water Vegetation) קיימת באזור הכרית של שפכי נהרות.
צמחיית קרקע מלוחה (Salt Soil Vegetation) בעיקר לאורך מישורי מלח ובערוצים.
חברת הרופיניים (Ruppiaceae) – בעיקר לאורך קצות מישורי המלח, ולעיתים בערוצים של אזור העל-כרית.
כשתכולת המלח בקרקע יורדת מוחלפת חברה זו ב-Myriophyllum verticillatum.
חברת Myriophyllum verticillatum – נפוצה בגופי מים מתוקים, אבל סובלת מליחות עד גבול מסוים.
עם זאת, אם המליחות תגדל תוחלף חברה זו בנהרונית מסולסלת (Potamogeton crispus)
חברת נהרונית מסולסלת – בעיקר בערוצים באתר המורשת.
680 בעלי חוליות תועדו באתר המורשת, כולל 216 מינים של דגים, 14 מינים של זוחלים, 9 מינים של דו-חיים, 415 מינים של עופות ו-26 מינים של יונקים.
בנוסף זוהו 165 מינים של חסרי חוליות החיים על קרקע הים והביצות (zoobenthos).
דגים – בין 216 מיני הדגים יש 14 מינים ברשימה האדומה של IUCN, כולל חדקן סיני שבסכנת הכחדה חמורה, פטישן כד-חרטום ומין הטחן Aetobatus flagellum שהם בסכנת הכחדה.
היבשתן Boleophthalmus pectinirostris הוא מין דג אמפיבי העולה ליבשה ויכול לשהות שם זמנים ממושכים.
זוחלים – בין 14 מיני הזוחלים יש 8 מיני נחשים, 5 מיני לטאות ומין צב יבשה אחד הנמצא ברשימה האדומה של ה-IUCN
דו-חיים – 9 המינים של הדו-חיים שייכים לסדרה אחת ול-4 משפחות, מין אחד של צפרדע, Pelophylax nigromaculatus, נמצא ברשימה האדומה של ה-IUCN
יונקים - 27 מינים של יונקים המשתייכים ל-6 סדרות ו-12 משפחות, הרוב מכרסמים.
לשני מינים יש משמעות גלובלית.
אייל דוד – יובא לאזור מבריטניה בשנת 1986 בעזרת הקרן העולמית לשימור חיות הבר.
מין זה היה נפוץ במקור בחלקו התחתון של הנהר הצהוב, ובחלקו האמצעי והתחתון של הנהר יאנגצה.
ציד ללא הבחנה הכחיד את האייל מהטבע בתחילת המאה ה-20, ואוכלוסייה קטנה שלו שרדה רק בגני החיות באירופה.
בשנת 1986 הובאו 39 פרטים של אייל דוד לשמורה במועצה דאפנג בנציבות העירונית יאנצ'נג, והאוכלוסייה גדלה בהתמדה ומספר הפרטים עולה על 4,500, ומהם שוחררו 905 פרטים באופן מלא לטבע באזור החוף של יאנצ'נג.
אלקרן הגדות - גם הוא היה נפוץ בדרום סין ובמזרח סין.
עם זאת, בגלל אובדן בית הגידול, תחום התפוצה שלו הצטמק לאזורי הכרית של יאנצ'נג, אגם חונגג'ה בג'יאנגסו, אגם פו-יאנג, כמו גם בארכיפלג של ג'ואושאן.
ההערכה היא כי אוכלוסיית האלקרן היא כ-3,400 פרטים באזור הכרית של יאנצ'נג.
על פי סקר שנערך ב-2017 נמנו 415 מינים של עופות בשני חלקי אתר המורשת.
המינים משתייכים ל-53 משפחות ב-19 סדרות, הנחלקים ל-158 מינים של ציפורי שיר, 60 מינים של חופמאים, 38 מינים של אווזאים, 36 מינים של בזיים, 25 מינים של שחפיים, 22 מינים של חסידאים ו-16 מינים של עגוראים.
36 מינים מתוך 415 המינים הם תושבי קבע, 60 מינים שוהים באתר בקיץ, 123 מינים חורפים באתר, ו-210 נודדים דרך האתר.
הארגון East Asia-Australasia Flyway Partnership, שהוקם במטרה לשמור על העופות הנודדים בנתיב הנדידה מזרח-אסיה – אוסטרלאסיה, בתי הגידול שלהם ופרנסתם של האנשים התלויים בהם, מונה 1,030 אתרי עצירה בנתיב הנדידה מדורגים לפי מספר המינים העוברים בהם, כשאתר המורשת העולמית מדורג במקום השלישי.
אתר זה הוא גם אחד מתוך 16 בתי הגידול המרכזיים בנתיב הנדידה שאיתר ארגון זה.
לפחות 23 מינים נמצאים ברשימה האדומה של IUCN, ובהם: